एयरटेल ने एक बयान में कहा, 'प्रीपेड ग्राहकों को हर दिन 30 दिनों के लिए एक जीबी डेटा मुफ्त मिलेगा, चाहे उन्होंने कोई भी पैक भरवा रखा हो। वहीं, पोस्टपेड ग्राहकों को पहले बिल साइकल में 30 जीबी डेटा मिलेगा, इसके अलावा उन्हें अपने वर्तमान प्लान का भी लाभ मिलेगा।' एयरटेल कई कंपनियों के साथ मिलकर सस्ते 4जी स्मार्टफोन उपलब्ध करवा रही है। जियो के जियो फोन आने के बाद कंपनी ने अपनी रणनीति पूरी तरह बदल दी है। रिलायंस जियो को टक्कर देने के लिए एयरटेल लगातार अपने प्लान में बदलाव कर रही है।